Châlons-en-Champagne

Châlons-en-Champagne ([ˌʃaˈlɔ̃ː.ɑ̃ .ˌʃɑ̃ːˈpaɲə]; kuni 1997. aastani Châlons-sur-Marne [ˌʃaˈlɔ̃ː.syʁ.maʀn]) on vald Prantsusmaa kirdeosas Champagne'is Grand Esti piirkonnas, Marne'i departemangu ja Châlons-en-Champagne'i ringkonna keskus. Geograafilised koordinaadid on 48° 57' N, 4° 22' E.

Elanike arv on 44 336 (1. jaanuar 2020), pindala 26,05 km². 

 Ajalugu 
Rooma ajal oli linna nimi Catalaunum ehk Durocatalaunum ning see oli gallialaste hõimu katalaunide pealinn ning Gallia Belgica üks tähtsamaid linnu. Selle lähedal sai keiser Aurelianus  Châlonsi lahingus 274 pKr võitu Gallia vastukeisrist Tetricusest. Püha  Memmie Châlonsist jutlustas seal 3. sajandi teisel poolel kristlust ja oli esimene Châlonsi piiskop. Aastal 451 võis Châlonsi lähedal toimuda Katalaunia lahing, milles  Attila väed kaotasid läänegootidele eesotsas Theoderich I-ga, kes langes. 

 Keskaeg 
Châloni piiskopid, piirkond ja Châlonsi krahvkond ning valitsejate peatumised Châlonsis figureerivad Karolingide ajal arvukates ürikutes, näiteks:
 Aastal 813 laskis keiser Karl Suur pidada Châlonsis sinodi.Regesta Imperii, Abt. I: Karolinger 751–918 (926/962), Bd. 1. Innsbruck 1908, lk 214–215, Ziffer b). 
 Aastal 841 pidas kuningas Charles Paljaspea seal jõuleRegesta Imperii, Abt. I: Karolinger 751–918 (926/962), Bd. 2: Die Regesten des Westfrankenreichs und Aquitaniens, Teil 1: Die Regesten Karls des Kahlen 840 (823) – 877, Lieferung 1: 840 (823) – 848. Böhlau Verlag, Wien, Weimar und Köln 2007, Nr. 271, S. 107.
 Aastal 845 kinnitas Charles Paljaspea "Châlonsi kiriku" (Cathalaunis ecclesiae) piiskopile muu hulgas jutluse- ja ametivabaduse.Regesta Imperii, Abt. I: Karolinger 751–918 (926/962), Bd. 2: Die Regesten des Westfrankenreichs und Aquitaniens, Teil 1: Die Regesten Karls des Kahlen 840 (823) – 877, Lieferung 1: 840 (823) – 848. Böhlau Verlag, Wien, Weimar und Köln 2007, Nr. 461, S. 224. Alates 845. aastast mainiti Châlonsi veel 12 Charles Paljaspea ürikus.Recueil des actes de Charles II le Chauve, roi de France. – Regnum Francorum, kd 1: 840–860 (ürikutes mainitud kohtade register, seal nr 319–330: Châlons-en-Champagne).

Viited

Kategooria:Marne'i departemangu vallad